ปะทะเดือดที่อุบลฯ แก๊งค้ายาข้ามชาติ ยึดยาบ้า 8 แสนเม็ด ไอซ์ 2 กก. 
ชุดสกัดกั้นยาเสพติดตามแนวชายแดน ที่อุบลราชธานี ปะทะแก๊งขนยาเสพติดข้ามแดนด้าน อ.เขมราฐ ชาย 4 คน สะพายเป้มาส่งให้คนขับรถที่จอดรออยู่ มีการยิงกันประมาณ 10 นาที ไม่มีผู้บาดเจ็บ คนร้ายหนีไปได้ทิ้งยาบ้าไว้กว่า 8 แสนเม็ด ไอซ์ 2 กก.เวลา 20.30 น. วันที่ 10 พ.ค. ชุดสกัดกั้นและปราบปรามยาเสพติดตามแนวชายแดน ร่วมชุดทหารกองกำลังสุรนารี ชุด ศรภ.กอง 12 บก.ทท.ร้อยทพ.2205 นำกำลังไปดักซุ่มอยู่ท่าทรายร้างริมฝั่งโขงบ้านนาสะอาด หมู่ 7 ตำบลนาแวง อ.เขมราฐ จ.อุบลราชธานีพบกลุ่มติดอาวุธแล่นเรือมาจากฝั่ง สปป.ลาว เมื่อเรือจอด มีชาย 4 คน สะพายเป้เดินขึ้นมาแล้วส่งเป้ให้คนในรถกระบะทะเบียน 2ฆบ 1158 กทม. หลังจากได้สินค้าแล้ว คนขับรถได้ขับออกมายังถนนสายเขมราฐ-โขงเจียม เจ้าหน้าที่ได้นำรถยนต์วิ่งเข้าขวางถนน คนขับได้วิ่งหลบหนีเข้าป่าไปอย่างรวดเร็ว จากนั้นก็ได้มีเสียงปืนดังขึ้น จากการปะทะกับเจ้าหน้าที่ประมาณ 10 นาที เสียงปืนก็สงบลงเจ้าหน้าที่เข้าไปตรวจสอบภายในรถยนต์ พบเป้ 4 ใบ มียาบ้า 402 มัด จำนวน 804000 เม็ด ยาไอซ์ 2 กก. เหตุปะทะไม่มีผู้บาดเจ็บ ส่วนแก๊งค้ายาเสพติดอาศัยความมืดหลบหนีไปได้ เจ้าหน้าที่จึงนำของกลางส่งพนักงานสอบสวน สภ.เขมราฐ ดำเนินการต่อไป
ชุดสกัดกั้นยาเสพติดตามแนวชายแดน ที่อุบลราชธานี ปะทะแก๊งขนยาเสพติดข้ามแดนด้าน อ.เขมราฐ ชาย 4 คน สะพายเป้มาส่งให้คนขับรถที่จอดรออยู่ มีการยิงกันประมาณ 10 นาที ไม่มีผู้บาดเจ็บ คนร้ายหนีไปได้
ปะทะแก๊งยาบ้า,แก๊งยาเสพติดข้ามชาติ,ยึดยาบ้า,ยาบ้าจากลาว,ข่าวทั่วไป